1975 मायथायावनो जागायजेननाय धनशिरि दै बिफान बिथांखिखौ फोजोबनो थाखाय नाबार्डनिफ्राय 116 कौटि रां लन लागोनखौ बे जथुमाव आजावनाय जायो। मन्थ्रि आफादनि जथुमाव लाखानाय आसाम रायजो राजथावनि ओनसोलनिफ्राय राभा हासं अट’नमास काउन्सिल आरो तिवा अट’नमास काउन्सिल ओनसोलखौ गोजानाव लाखिनाय आयदाखौ गनायथिनाय जायो। रायजोनि फिसा, आरो फिसासिन आरो गेजेर उद्यग बिल ( MSME Bill ) खौ सोफिननाय लोगोसे बे जथुमा आसाम स्किल इउनिभारसिटि बिलखौ गनायथि होयो। फोरमायथावदि दरं जिल्लानि मंगलदैयाव थानाय जौसे बिघासो हायाव 900 कौटिसो रां खरसा खालामनानै बे मुलुग सोलोंसालिखौ लुनो थिरांथा लायो। मन्थ्रि आफादनि जथुमाव कभिड-19 नि खामानि मावबाय थानाय समावनो जिउ खोमानानै लानाय खौरांगिरि, हमगार्ड, केजुवेल मावफारियाफोरनो 50 लाख रांनि लाइभ इन्सुरेन्साव लानाय आयदाखौ गनायथि होयो। बिनि अनगायैबो आसाम हेरिटेज प्रटेकसन एण्ड प्रिजारभेसन बिलखौ जथुमाव गनायथि होयो। बे आयदायाव मिरु आरो रायजो सोरखारनि दासान्दैनि आयेनाव लायै हेरिटेज ओनसोलफोरखौ बे बिलनि जोहै लानाय जागोन।